ปวดหูมากตรงหลังติ่งหูค่ะ แต่ไม่ได้เจาะหู ไม่มีน้ำไหลออกมา คันหูแต่อดทนเพราะปวด ปวดอยู่ตลอดเวลาเลยค่ะ เพิ่งเป็นวันนี้วันแรกตอนเที่ยงค่ะ ตอนสงกรานต์เล่นน้ำมากกว่า5ครั้งแต่เล่นเบานะคะ ปวดตรงปากด้วยค่ะข้างๆหูเลยเลยอ้าปากกว้างไม่ได้ ตอน2ปีที่้แล้วเคยเป็นดังนี้ค่ะ 1.มีกลิ่นเหม็นขี้หูสีเหลืองเน่าๆค่ะ 2.ไม่มีน้ำไหลค่ะ 3.ไปหามาแล้วค่ะ2ครั้ง ถามว่าหนูเป็นอะไรคะ อ้อหนูอายุ11ปีค่ะ
สวัสดีค่ะ หากจุดที่ปวดนั้น เกิดที่บริเวณนอกหู ไม่ได้เกิดภายในรูหู และไม่มีได้มีน้ำหรือหนองไหลจากหู รวมถึงมีอาการปวดเวลาอ้าปากดังกล่าว น่าจะเกิดจากข้อต่อขากกรรไกรอักเสบอาการคือจะปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ เป็นต้นซึ่งหากเกิดขึ้นแบบเฉียบพลัน สาเหตุอาจเกิดจากอุบัติเหตุที่มากระแทกบริเวณข้อต่อโดยตรง หรืออาจเกิดจากการอ้าปากกว้างมากเกินไปแนะนำควรงดการอ้าปากว้าง การพูดนาน เพื่อให้ข้อต่อขากรรไกรได้พัก หากปวดมาก อาจทานยาแก้ปวดกลุ่มที่ไม่ใช่สเตียรอยด์ (์NSAIDs)เช่นไดโคลฟีแนค(diclofenac),ไพรอกซิแคม(piroxicam),ไอบูโพรเฟน(ibuprofen) เป็นต้น โดยอาจทานร่วมกับยาคลายกล้ามเนื้อหากอาการไม่ดีขึ้น หรือคลำได้ก้อนที่หน้าหูหรือหลังใบหู ควรไปพบแพทย์เพื่อตรวจค่ะสำหรับขี้หูนั้น ในบางรายอาจมีขึ้หูแบบเปียกแฉะ (ขึ้นกับพันธุกรรม) และมีปริมาณมากได้ ทำให้เกิดการหมักหมมและมีกลิ่นเหม็นได้ หากไม่ได้มีอาการปวดหู ไม่มีน้ำไหลจากหู รูหูไม่ได้บวมแดง และยังได้ยินเสียงปกติ ก็ไม่จำเป็นต้องรักษาค่ะ เพียงแต่ต้องระวัง ไม่ควรใช้ไม้เข้าไปแคะหู เพราะยิ่งอาจทำให้มีขี้หูมากขึ้และเกิดการอุดตันได้ ให้พยายามทำความสะอาดแค่ใบหูและช่องหูภายนอกเท่านั้น หลีกเลี่ยงการใส่หูฟังนานๆ เพราะจะยิ่งทำให้มีขี้หูมากขึ้นและอุดตันได้ง่ายค่ะ